CELEX: 32016D2039
Language: da
Date: 2016-11-15 00:00:00
Title: Rådets afgørelse (EU) 2016/2039 af 15. november 2016 om vedtagelse af Rådets holdning til forslaget til Den Europæiske Unions ændringsbudget nr. 6 for regnskabsåret 2016, der ledsager forslaget om anvendelse af Den Europæiske Unions Solidaritetsfond med henblik på at yde bistand til Tyskland

22.11.2016   
            
            
               DA
            
            
               Den Europæiske Unions Tidende
            
            
               L 314/19
            
         RÅDETS AFGØRELSE (EU) 2016/2039
   af 15. november 2016
   om vedtagelse af Rådets holdning til forslaget til Den Europæiske Unions ændringsbudget nr. 6 for regnskabsåret 2016, der ledsager forslaget om anvendelse af Den Europæiske Unions Solidaritetsfond med henblik på at yde bistand til Tyskland
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106A
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), særlig artikel 41, og
   ud fra følgende betragtninger:
   
               —
            
            
               Unionens budget for regnskabsåret 2016 blev endeligt vedtaget den 25. november 2015 (2).
            
         
               —
            
            
               Kommissionen forelagde den 19. oktober 2016 et forslag med et forslag til ændringsbudget nr. 6 til det almindelige budget for regnskabsåret 2016.
            
         
               —
            
            
               I betragtning af at forslaget til ændringsbudget nr. 6 til det almindelige budget for 2016 skal vedtages omgående, er det i overensstemmelse med artikel 3, stk. 3, i Rådets forretningsorden berettiget at forkorte den frist på otte uger for information af de nationale parlamenter samt den frist på ti dage for optagelse af punktet på Rådets foreløbige dagsorden, der er fastsat i artikel 4 i protokol nr. 1 —
            
         VEDTAGET DENNE AFGØRELSE:
   Eneste artikel
   Rådets holdning til forslaget til Den Europæiske Unions ændringsbudget nr. 6 for regnskabsåret 2016 blev vedtaget den 15. november 2016.
   Den fuldstændige tekst kan læses eller hentes på Rådets websted: http://www.consilium.europa.eu/.
   
      Udfærdiget i Bruxelles, den 15. november 2016.
      
         
            På Rådets vegne
         
         I. KORČOK
         
            Formand
         
      
   
   
      (1)  EUT L 298 af 26.10.2012, s. 1.
   
      (2)  EUT L 48 af 24.2.2016, s. 1.